
                                          P Ob-213/2025	
REPUBLIKA HRVATSKA				              Poslovni broj: P Ob-213/2025
OPĆINSKI SUD U ZADRU
	
Z A P I S N I K 
					      14. rujna
od  ………………………2026. 
o održanom ročištu za glavnu raspravu pred Općinskim sudom u Zadru

Prisutni od suda:				   Pravna stvar:

KATJA MORIĆ ARAMBAŠIĆ	 	   Tužiteljica: Nina Klarić 
(SUDAC)             				     	 
						   Tuženika: Igor Klarić 
								 
Ana Vidaković				    Radi: uzdržavanja djeteta	 
(Zapisničar)

Sudac otvara glavnu raspravu u 13,00 sati i objavljuje predmet raspravljanja.
Rasprava je javna.


Utvrđuje se da su pristupili:
Za tužiteljicu: zz tužiteljice Irena Matulić uz punomoćnicu Darija Krajina Štivičić, odvjetnica u Zadru
Za tuženika: uredno, nitko

	Konstatira se da je ovaj sud pribavio podatke od Porezne uprave, Ispostave Zadar o visini dohodaka i primitaka za tuženika za razdoblje od siječnja 2024. do travnja 2026. godine koji su uredno dostavljeni strankama. 

	Konstatira se da je ovaj sud pribavio spis ovog suda poslovni broj P Ob-139/2024. 


Sud donosi
r j e š e nj e

	Održati će se glavna rasprava u odsutnosti uredno pozvanog tuženika. 

	Punomoćnica tužiteljice navodi da ostaje kod tužbe i tužbenog zahtjeva s tim da istog uređuje u skladu sa Odlukom o minimalnom novčanom iznosu potrebnim za mjesečno uzdržavanje djeteta (Narodne Novine broj 66/26), tako da u petom retku zahtjeva nakon znamenke broj 2025. umeće riječi: „ Do 30. lipnja 2026., a od 1. srpnja 2026. pa nadalje dok za to budu postojali zakonski uvjeti u visini od 319,00 eura“, dok u preostalom dijelu tužbeni zahtjev ostaje nepromijenjen. Nadalje, navodi da predlaže da se danas provede dokaz saslušanjem zz tužiteljice, u odsutnosti uredno pozvanog tuženika s obzirom da iz njegovog ponašanja kako u ovom tako i u postupku poslovni broj P Ob-139/2024 jasno proizlazi da isti ne želi sudjelovati. 


Sud donosi
r j e š e nj e

	Provesti će se dokaz saslušanjem zz mlt. tužiteljice.


ZZ tužiteljice Irena Matulić, kćer Đina, rođ. 02. listopada 1976., s prebivalištem u Zadru, Šibenska ulica 2 D, OIB: 39996186544, propisno upozorena temeljem čl. 238. i čl. 243. ZPP-a, upitana iskazuje:

„ Od razvoda braka mlt. Nine koja danas ima 17 godina živi samnom, tako da sam ja upoznata sa svim njezinim svakodnevnim potrebama. Posljednjom odlukom suda donesenom u listopadu 2024. godine tuženiku je određeno da za nju doprinosi minimalni iznos od 252,56 eura, kako je propisano odlukom Ministarstva. Tada nije provođen postupak, već je donesena presuda na temelju odluke. Od tada pa do dana podnošenja ove tužbe u listopadu 2025. te i nakon podnošenja ove tužbe, potrebe mlt. Nine su se povećale i to ne samo što su uslijed njezinog odrastanja troškovi za zadovoljavanje njezinih potreba veći, već i zbog njezinih zdravstvenih problema. Naime, ista boluje od Ulceroznog kulitisa te je u travnju 2024. odstranjen dio debelog crijeva zbog čega je ona od tada na posebnoj prehrani, te mora uzimati brojne suplemente. Također, kako je ovom operacijom samo djelomično riješen problem, te je ista i dalje podložna čestim upalama tog dijela tijela, nastojimo pronaći razne terapije koje bi joj pomogle, a što sve dodatno košta, jer se radi o terapijama koje je moguće dobiti isključivo privatno. S obzirom na sveopće poskupljenje uslijed inflacije svih troškova života, a naročito hrane, na koju mlt. Nina mora posebno paziti, unutar ovih godinu dana povećani su troškovi s te osnove kao i troškove suplemenata koje koristi, tako da za nju na mjesečnoj razini se minimalno troši još 100,00 eura više za njezinu hranu nego što je to uobičajeno za dijete njezine dobi, te 70,00 eura za suplemente. Nina pohađa Medicinsku školu koja traje 5 (pet) godina, tako da iako je ona u rujnu upisala četvrti razred srednje škole, ista će se još školovati minimalno godinu dana nego što je uobičajeno. Upravo zbog škole koju pohađa također ima dodatne troškove s obzirom da ona svaki dan uz nastavu ima i praksu, međutim ne može ostati cijeli dan u školi zbog njezine potrebe za posebnom prehranom zbog koje ne može jesti bilo što, tako da se mora vratiti kući. S obzirom da je pauza između prakse i nastave kratka, mora se dodatno dolaziti po nju i vratiti je nazad u školu, na što se na mjesečnoj razini dodatno troši od 30-50 eura. Napominjem da s obzirom da je škola u gradu na predjelu Relje, a da mi živimo na Bilom Brigu, mlt. Nina ne može na vrijeme doći kući i vratiti se u školu korištenjem javnog prijevoza. Isto tako, obavezna je sama kupiti medicinsku opremu za školu koja uključuje službenu robu i klompe, što sve ukupno košta 150,00 eura. Osim svega navedenog ista ima i dodatne troškove radi uključivanja u društvo koji su neophodni za uredan razvoj djeteta, a odnose se na izlaske vani, rođendane i sl. na što se na mjesečnoj razini troši otprilike 100,00 eura. U ostalom dijelu u pogledu odjeće, obuće i higijenskih potrepština Ninine potrebe su uobičajene za dijete njezine dobi. 

Na poseban upit suda zz tužiteljice navodi da se tužiteljica viđa sa ocem, međutim da kod njega ne provodi dulje vrijeme npr. vikende i slično. Da tuženik ne sudjeluje dodatno u skrbi o mlt. Nini, na način da npr. dijeli troškove školskih izleta, kupovine skupljih odjevnih predmeta poput jaketa i slično koje se sezonski mijenjaju. Da tuženik od početka ne uplaćuje iznos za uzdržavanje Nine koji je određen odlukom suda, već mu se taj iznos skida od strane Fine, s tim da taj iznos nije dostatan za podmirenje obveza uzdržavanja, tako da ostatak istoga podmiruje Agencija za osiguranje radničkih tražbina (Aort). Da ona sa tuženikom ima samo minimalnu komunikaciju. Da je u vrijeme dok su bili u braku tuženik radio u Hrvatskim autocestama, a nakon razvoda na vezovima brodova na otoku Molatu, dok danas vozi taksi. Da ona nema saznanja da li isti eventualno radi i neke dodatne poslove, a da je koliko ona zna završio srednju trgovačku školu. Da tuženik nema osim mlt. Nine druge djece koje je obvezan uzdržavati. 

Na poseban upit punomoćnice, navodi da zdravstvene probleme mlt. Nine nastoje riješiti dodatnim terapijama poput terapije kisikom, na koju ide jednom tjedno gdje svaki tretman košta 30,00 eura, zatim pregledom Bio-rezonance što košta oko 200,00 eura, na koji način se utvrđuje reakcija organizma na različitu hranu i suplemente te prepisuje posebna prehrana. Da se takva vrsta pregleda i terapije radi periodično ovisno o stanju organizma, te da se trenutno kod mlt. Nine treba ponoviti jer joj je opet stanje loše. 

Nema daljnjih pitanja.

Sud donosi
r j e š e nj e

1. Glavna rasprava je odgođena, a sljedeća se zakazuje za 

05. listopada 2026. s početkom u 12,30 sati

što prisutni primaju na znanje i neće se posebno pozivati, a o čemu se tuženik obavještava dostavom prijepisa ovog zapisnika i primitkom istog smatra se uredno pozvan i neće se posebno pozivati.    

2. Poziva se tuženik da se najkasnije do zakazanog ročišta očituje u odnosu na uređeni tužbeni zahtjev kako je to učinjeno na današnjem ročištu. 


Dovršeno u 14,00 sati. 

			S U D A C 			Pun. tužiteljice





			Zapisničar			Zz tužiteljice

